Diari Oficial de la Generalitat Valenciana


Sumari del DOGV 4420, del 17-01-2003 (2003/273)

Informació pública de l'alternativa tècnica de programa d'actuació integrada de la unitat d'execució 67 UER de Castelló de la Plana.
------------------------------------------------------------------------------------------------------------------------------------

### Dades del document

Número de DOGV
:   4420

Data del DOGV
:   17-01-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/273


Organisme emissor
:   Hogar y Jardin, SA

Tipus de document
:   Anunci

Informació pública de l'alternativa tècnica de programa d'actuació integrada de la unitat d'execució 67 UER de Castelló de la Plana. [2003/A273]
  
La mercantil Hogar y Jardín, SA, amb domicili a l'avinguda del Mar, número 34, baixos, de Castelló de la Plana, i codi d'identificació fiscal F03283653, ha formulat, a l'empara del que disposen els articles 44, 48, 52 i concordants de la Llei 6/1994, de 15 de novembre, Reguladora de l'Activitat Urbanística, una alternativa tècnica de programa d'actuació integrada amb un àmbit d'actuació que inclou la unitat d'execució 67 UER del Pla General d'Ordenació Urbana de Castelló de la Plana.
  
D'acord amb el que disposa l'article 48 de la llei esmentada, es fa saber que l'alternativa de programa d'actuació integrada inclou els documents següents: memòria del programa, projecte d'urbanització, projecte de reparcel·lació i sol·licitud de cèdula d'urbanització.
  
L'objecte de la iniciativa és l'ordenació, programació i urbanització completa de l'àmbit de la unitat d'execució 67 UER de Castelló de la Plana. Es pretén desenvolupar la unitat d'actuació 67 UER com un conjunt urbanístic format per tres illes de cases edificables que s'integren amb una zona verda de pas amb glorieta interior.
  
La notaria on esta protocol·litzats els documents és la d'Ernesto Tarragón Albella, al carrer Ruiz Zorrilla, número 1, 3r, de Castelló de la Plana, mitjançant una acta amb el número de protocol 27, de data 9 de gener de 2003.
  
L'exemplar depositat a l'Ajuntament de Castelló de la Plana va ser presentat en data 9 de gener de 2003, registre d'entrada número 1.777, i s'identifica com a programa d'actuació integrada de la unitat d'execució 67 UER.
  
Per tal d'aplicar el que disposa l'article 48.1.c, en relació amb l'article 46.3 de la llei esmentada, se sotmet la dita alternativa tècnica de programa amb la documentació annexa a informació pública durant el termini de 20 dies hàbils comptadors des de l'última publicació del present anunci en el Diari Oficial de la Generalitat Valenciana. Durant l'esmentat termini qualsevol persona podrà comparéixer a la Notaria, en dia hàbil, de 10.00 a 14.00 hores, per a obtindre una còpia de l'acta de protocol·lització dels referits documents o sol·licitar que se'ls mostre la mateixa acta.
  
Així mateix, es fa constar la possibilitat de consultar a l'Ajuntament de Castelló de la Plana, en horari d'atenció al públic, les actuacions derivades de la documentació depositada, així com de presentar davant del mateix Ajuntament, per a incorporar-les a elles, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives.
  
Les proposicions juridicoeconòmiques s'han de presentar durant els cinc dies hàbils següents al venciment del termini de 20 dies hàbils indicat adés. Els dits terminis es prorrogaran, per 20 dies addicionals, si durant els 10 primers d'informació pública alguna persona es compromet a presentar una alternativa substancialment distinta a la inicial i en presta caució en la quantia que determine l'Ajuntament. Si s'esdevé així, la pròrroga es farà constar en l'expedient, s'anunciarà al tauler d'anuncis de l'Ajuntament i es comunicarà a les persones que, per desconéixer-la, presenten pliques prematurament.
  
El present anunci es publica, així mateix, de conformitat amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (modificada per la Llei 4/1999), per a les persones titulars no identificades, de les quals s'ignore el lloc per a la notificació, o bé que després d'haver-se intentat, no s'haguera pogut efectuar, a fi de remetre un avís amb el contingut del present anunci a les persones titulars de drets que figuren en cadastre, segons el que disposa l'article 46.3 de la Llei 6/1994 esmentada.